Malatkeşin
Malatkeşin — Azərbaycan Respublikasının Zəngilan rayonunun Zəngilan şəhər inzibati ərazi dairəsində kənd. Oxçuçayın sahilində, dağətəyindədir. Əsli Malatkeşindir. Oykonim malat (maldarlar) və keşin (türk dillərində “düşərgə, dayanacaq”) komponentlərindən düzəlib, “maldarların düşərgəsi” mənasındadır. 1993-ci ildə Ermənistan Respublikası Silahlı Qüvvələri tərəfindən işğal edilib. 22 oktyabr 2020-ci ildə Azərbaycan Silahlı Qüvvələri tərəfindən işğaldan azad edilmişdir.